section_heading: Radnja
paragraph_text: Po dolasku u New York, Kevin odluči obići grad, ali se preplaši vidjevši ženu koja hrani golubove usred Središnjeg parka. Pomoću očeve kreditne kartice uzima sobu u Plaza Hotelu do koje ga uputi Donald Trump. Taksijem odlazi u Duncanovu škrinju igračaka, gdje otkriva da će trgovina sav prihod donirati dječjoj bolnici. Saznavši to, Kevin odluči donirati svoj novac za siročad, a g. Duncan mu u znak zahvalnosti pokloni keramičke grlice kao znak vječnog prijateljstva. Hotelski činovnik otkriva istinu o Kevinu i pokuša ga zarobiti, ali Kevin bježi iz hotela. Međutim, ulijeće u šape svojih bivših neprijatelja, Harryja i Marva, koji su nedavno pobjegli iz zatvora.